అక్కినేని నాగేశ్వర రావు నాటక కళాపరిషత్ - 2019

యువకళావాహిని గత 25 సంవత్సరాలుగా డా. అక్కినేని నాగేశ్వర రావు నాటక కళాపరిషత్ పేరిట ప్రతి సంవత్సరం ఉభయ తెలుగు రాష్ట్రస్థాయి నాటిక పోటీలలను నిర్వహిస్తుంది. అక్కినేని నాగేశ్వరరావు జయంతి సందర్భంగా 25వ ఉభయ తెలుగు రాష్ట్రస్థాయి నాటిక పోటీలలను గుంటూరు లోని అన్నమయ్య కళావేదికపై 2019, సెప్టెంబరు 9వ తేది నుండి 13వ తేది వరకు నిర్వహించారు. పరిషత్ కన్వీనర్ వై.కె. నాగేశ్వరరావు ఆధ్వర్యంలో జరిగిన ఈ నాటిక పోటీ ప్రదర్శనలో పాల్గొన్న నాటక సంస్థల నిర్వాహకులకు 15 వేల రూపాయల ప్రదర్శనా పారితోషికం, పరిషత్ జ్ఞాపిక, గురు ప్రసాద్ మీడియా డైరెక్టరీ ప్రదానం చేయబడింది.

పురస్కారాలు 
 అక్కినేని జన్మదిన పురస్కారం: జమున (సినిమా నటి)
 అక్కినేని రంగస్థల పురస్కారం: ఎ. వేంకటేశ్వరరావు, శివపార్వతి

కార్యక్రమాలు

మొదటి రోజు 
కళాభారతి ప్రజానటి డా. జమునకి డా. అక్కినేని నాగేశ్వరరావు జన్మదిన పురస్కారం ప్రదానం చేశారు. ఆంధ్రప్రదేశ్ దేవాదాయ ధర్మాదాయ శాఖ మంత్రి వెల్లంపల్లి శ్రీనివాసరావు గురు ప్రసాద్ మీడియా డైరెక్టరీ (2019) ఆవిష్కరించి జమునను సన్మానించాడు. ఈ కార్యక్రమంలో సారిపల్లి కొండలరావు, డా. కొలకలూరి ఇనాక్, దాము ఆర్ గేదెల, నూతలపాటి సాంబయ్య పాల్గొన్నారు.

రెండవ రోజు 
రెండవ రోజు కార్యక్రమంలో జి. సత్యవాణి, నూతలపాటి సాంబయ్య, సిహెచ్. మస్తానయ్య, బొప్పన నరసింహారావు, జి. మల్లికార్జునరావు, త్యాగరాజు పాల్గొని కళాకారులను అభినందించారు.

మూడవ రోజు 
మూడవ రోజు కార్యక్రమంలో ఆలాపన వేంకటేశ్వరరావు, యస్.పి. త్యాగరాజు భక్తిగీతాలు ఆలపించారు. డా. రామరాజు శ్రీనివాసరావు, పరిషత్ నిర్వాహకులు పాల్గొని కళాకారులను అభినందించారు.

నాలుగవ రోజు 
తుర్లపాటి రాధాకృష్ణమూర్తి, పరిషత్ నిర్వాహకులు పాల్గొని కళాకారులను అభినందించారు. రంగస్థల నటులు ఆరాధ్యుల కోటేశ్వరరావు, ఆరాధన కృష్ణయ్యలను సత్కరించారు.

ఐదవ రోజు 
నాటిక పోటీలు చివరిరోజు బహుమతి జరిగింది. డా అక్కినేని పరిషత్ రంగస్థల పురస్కారాలు ఏ. వేంకటేశ్వరరావు, శివపార్వతిలకు గార్లకు అందించారు. సారిపల్లి కొండలరావు ఫౌండేషన్ ఆధ్వర్యంలో ఆంధ్రప్రదేశ్ జానపద రంగస్థల కళల నగదు పురస్కారాలు ఒక్కొక్కరికి పదివేల రూపాయలు నగదు 20 మంది కళాకారులకు ప్రదానం చేశారు. ఈ కార్యక్రమంలో కోన రఘుపతి, సారిపల్లి కొండలరావు, రాయపాటి శ్రీనివాస్, డా. రామరాజు శ్రీనివాసరావు, డా. మహమ్మద్ రఫీ, జి. నెహ్రూ, పండిట్ అంజుబాబు, డోగిపర్తి శంకరరావు, సిహెచ్. మస్తానయ్య, వై.కె. నాగేశ్వరరావు పాల్గొన్నారు.

పరిషత్తు వివరాలు - నాటక/నాటికలు

బహుమతుల వివరాలు 
 ఉత్తమ ప్రదర్శన: జరుగుతున్న కథ 
 ద్వితీయ ఉత్తమ ప్రదర్శన: అనుబంధం
 ఉత్తమ నటుడు: నాయుడు గోపి (ఒప్పులకుప్ప)
 ఉత్తమ నటి: అమృతవర్షిణి (అనుబంధం)
 ఉత్తమ ప్రతినాయకుడు: మాలి విజయరాజ్ (శుభలగ్నం)
 ఉత్తమ దర్శకుడు: గంగోత్రి సాయి (జరుగుతున్న కథ)
 ఉత్తమ రచయిత: అడపా సూరిబాబు (నిర్జీవ నినాదం)
 ఉత్తమ సాంకేతికవర్గం: శ్రీధర్ పైడి (ఇది కాకూడదు ముగింపు)
 ఉత్తమ క్యారెక్టర్ ఆర్టిస్ట్: గంగోత్రి సాయి (జరుగుతున్న కథ)
 ప్రత్యేక బహుమతులు: అమ్మకానికో అమ్మ

న్యాయ నిర్ణేతలు 
 కావూరి సత్యనారాయణ
 నుసుమ నాగభూషణం
 డా. పి.వి. రామ్‌కుమార్

ఇవికూడా చూడండి 
 అక్కినేని నాగేశ్వర రావు నాటక కళాపరిషత్
 అక్కినేని నాగేశ్వర రావు నాటక కళాపరిషత్ - 2016

మూలాలు 

అక్కినేని నాగేశ్వర రావు నాటక కళాపరిషత్